Ego Gaufridus de Bulli notum facio universis presentes litteras inspecturis quod ego juravi super Sacra Sancta karissimo domino meo Ph., Dei gratia illustri Francorum regi, quod si domina mea Mathildis, comitissa Nivernensis deficeret de bono et fideli servitio faciendo domino regi, et quod si maritaret sine licentia et voluntate ejusdem, ego tenerer venire ad dominum regem cum omni terra et feodis que teneo de ipsa, et ipsum juvare contra dictam comitissimam, donec id esset emendatum, ad gratum et voluntatem domini regis. Quod ut firmum sit et stabile presentes litteras sigille meo sigillavi. Actum Meledunense, anno Domini M°CC° vicesimo primo, mense februarii. [Monogramme]